TACLOBAN CITY - Nakatalaan na nga lumingkod ha pwesto komo alkalde han Calbiga, Western Samar hi Melchor Nacario mahoman nga paburan han Commission on Elections (Comelec) an iya guinsumite nga election protest alakontra kan Nicasio L. Abaigar, an nagdaog nga alkalde han nakalabay nga May 13, 2013 mid-term elections.
Sumala kan Comelec 8 Regional Director, Atty. Jose Nick Mendros, nga pagdudumaraon an proklamasyon ni Nacario ha Lunes kataliwan nga dapigan han Comelec central office an protesta hini alakontra kan Abaigar.
Una hini, manunumduman nga nag protesta hi Nacario mahoman nga i-proklama han board of canvassers hi Abaigar komo alkalde han mao nga bungto han nakalabay nga May 14 ha luyo han pagkansela han Comelec han Certificate of Candidacy (CoC) hini tungod ha pagigin US citizen han mao nga alkalde.
Nabaruan nga hi Abaigar in nakakuha hin 5,804 nga botos, kun diin umabanse ini hin 57 votes hanakuha nga 5,747 nga botos ni Nacario han nakalabay nga mid-term elections.
war_Latn war_Latn war_Latn war_Latn